Guaydo o‘z vakiliga AQSh Janubiy qo‘mondonligi rahbari bilan uchrashishga ko‘rsatma berdi

Venesuela muxolifati yetakchisi Xuan Guaydo AQShdagi vakili Karlos Vekkoga AQSh Qurolli kuchlari Janubiy qo‘mondonligi rahbari admiral Kreyg Foller bilan uchrashishga ko‘rsatma berdi.  
"Biz elchimiz Karlos Vekkoga hamkorlik masalalarini muhokama qilish uchun zudlik bilan Janubiy qo‘mondonlik rahbari bilan uchrashishga ko‘rsatma berdik", - deya iqtibos keltiradi TVV kanali Guaydodan.
U shuningdek, Kolumbiya rahbari Ivan Duke bilan telefon orqali muloqot o‘tkazganini ma'lum qilgan.
30 aprel kuni Guaydo boshchiligida bir guruh harbiylar isyon ko‘tarishdi va namoyishlar bo‘lib o‘tdi. Namoyishlar vaqtida bir necha yuz kishi jarohatlandi, besh kishi halok bo‘ldi.